JohanHeinsen/ENO huggingface dataset:
Odense Adresse-Contoirs Efterretninger, 1811-09-10
Den Nord fra komne Konvoi var den 31 f. M. Kl. 21. Eftermiddag fra Nyborg ude af Sigte Syd efter, og fulgte med samme et Linieskib af den Syd fra komne Konvoi; hvilken sidste Konvoi passerede Sprogøe samme Dags Eftermiddag Kl. 4, Kallundborg Kl. 10 1/2 om Aftenen og var den 1 d. ude af Sigte. Den 4 d. vare ingen fjendtlige Seiler at see i Beltet. - Til Batteriet Trekroner har Kaperfører Jansen opbragt et amerikansk Pinkskib, lastet med Jern, Hør og Tougværk, hvorpaa vare 2 skarpladte Kanoner, og hvis Mandskab satte sig til Modværge, da Kaperføreren, vilde overhale Skibet. Ligeledes har Kaperfører Schrøder, opbragt til Helsingøer en amerikansk Skonnert, lastet med Sukker og Farvetræe. - En Jagt, som den 30 f. M. saaledes blev jaget Norden for Limfjordens Munding af en fjendtlig Fregat, at Mandskabet noget fra Grunden maatte lade Ankeret falde og forføie sig i Land, blev reddet af Hr. Lieutenant og Lodsoldermand Duus og 5 Lodsere, som med Jagtens Fører gik ombord og i Fregattens og dens udsendte Fartøis Paasyn bragte den i god Behold ind i Assaae Havn. - Et engelsk Krigskib har paa Stats havet under nordre Bergenhuus Amt taget en til Hjemstedet Dybvigen i Finmarken tilbageseilende Jagt, lastet med Korn og Kramvare af Værdie omtrent 50000 Rd.
Odense Adresse-Contoirs Efterretninger, 1811-09-10
5 andre i Trondhjems Stift hjemmehørende Jagter med lige kostbare Ladninger, skal ligeledes være tagne sammesteds af bemeldte Krigskil¬
Odense Adresse-Contoirs Efterretninger, 1811-09-10
Da Hs. Maj. den 23 f. M. passerede igjennem Stege var den hele Allee, den hele Gade, igjennem hvilken han passerede, belyste. Tvende Æreporte, vare opreiste den ene af Hr. Kjøbmand Hage, og den anden at Hr. Kjøbmand Krænkel. Begge vare udzirede med megen Konst og Smag og oplyste med Lamper, og over begge vare Deres Majestæters Navnetrække anbragte. Paa begge Sider af Æreporten hos Hr. Krænkel læstes i Gjennemskin følgende: En Glorie af klare Straaler, Skal Tiden engang skienke Dig - Vor Ømhed haaber at Du taaler Den nu omkring Dig slynger sig. Paa de 4re Hjørner af Hr. Krænkels Æreport stode 4re Piger i hvide Klæder, som strøede Blomster for Hs. Majestæt. To Skibe, som laae paa hver Side af Broen, vare behængte med Lygter og Storvasen var oplyst med Beegkrandse, anbragte af Hr. Hage. Paa Kosters Færgebroe var og opreisten Æreport, meget smagfuld udziret, som Hr. Kjøbmand og Børger=Kapitain Kollin havde bekostet. Den 24de om Morgenen Kl. 6 1/2 kom Hs. Majestæt tilbage fra Marienborg og behagede at tage ind til Hr. Justitsraad og Byefoged Jørgensen, hos hvem det allernaadigst behagede Allerhøistsamme at spise Frokost. Under sit Ophold i Stege besaae han Kirken, Tugthuset, Raadhuset, Sprøiterne og Sygehuset. Glæde læstes i Alles Aasyn ved at see Landets ømme Fader imellem sig. Den Blidhed og deeltagende Ømhed, han viste imod Enhver, forøgede den Kjerlighed, som enhver Dane maae føle for den beste og kierligste Konge. Fra Stege kjørte han til Pollerup, for at holde Revne over Troppekorpset. Efter Revnen begav han sig til den store Klint. Kl. 4 om Eftermiddagen kjørte han igjennem Stege til Marienborg, hvor han spiste til Middag og derfra tog han Veien over Grønsund til Falster.
Odense Adresse-Contoirs Efterretninger, 1811-09-10
J Anledning af Hs. Maj. allerhøieste Nærværelse paa Knuthenborg den 28 August d. A. blev følgende Sang, forfattet af Skolelærer Hr. Meilbye i Maglemes afsjunget. Den vandt Hs. Majestæts bifald i den Grad, at den efter Allerhøistsammes Forlangende blev afsjunget først ved Middags=, siden ved Aftentaffelet. Musikker til samme paa Harpe var komponeret af vor berømte Virtuos Hr. Lorenzen: Du, o Harpe, med de blide Toner, Stemmer Sjelen til hver yndig Dyd, Og igjennem alle Jordens Zoner, Huldt fremlokker Sallighedens Fryd, Tolk nu med dit hele Tryllerie, Dannerkongens Priis i Harmonie; Fredrik fra Dit milde Kongesæde, Strømmer Godhed, Retfærd kierligt ned. Danmark gav Du gjerne tifold Glæde, Meer end gjerne længe ønskte Fred; Og at hævde den er al Din Lyst Ved at værne mandigt om hver Kyst. Ol hvis Kronens Vægt Din Siel nedtynger, Naar Du møisomt grandsker Landets Vel, Tænk da: Dine Børn Dig froe besyng er Og Dig villig ofre Liv og Held Du i Sangen, varme Hjerters Tolk Ædle Konge! signes af Dit Folk Riger som et Blus fremstaae og svinde, Bautastene smuldret Tiden hen; Men vor sjette Fredriks stolte Minde, Straaler over Tid og Grav igjen Thi det reistes kun for Kongedyd, Evig blomstrer det i Borgerfryd!
Odense Adresse-Contoirs Efterretninger, 1811-09-10
Det er nu opdaget, af hvem det Cadaver er, som for nogen Tid siden blev fundet i en Grøft paa Marken udenfor Fundehuset. Cadaveret er af Underofficeer Schojan, der tilligemed Foureer Overdick af Kjedsommelighed til Livet havde besluttet at skyde sig, og til den Ende gik ud paa Marken, hvor Schojan skjød sig i Munden, saa at Hjerneskallen sprang i Stykker. Overdick frafaldt sin Beslutning, og, for at Schojan ikke skulde blive opdaget, lagde ham i en Grøft. Han gik hjem, men da han havde lagt Schojan i Grøften med Klæderne paa, saa faldt det ham ind, at det var rigtigst at tage Klæderne af ham. Dette Forsæt aabenbarede han for sin Ven, Underofficeer Petersen, der blev enig med ham om at gaae ud paa Marken for at afklæde Schojan. De udførte dette Forsæt, og, efterat have taget Klæderne af Schojan, tog Overdick et Stykke af hans Hjerneskal, hvorpaa de lagde ham i en Grøft, nedgrove noget derfra Klæderne i Jorden, og gi hjem, uden at noget videre passerede, førend Stiftamtmanden, Hr. Kammerherre Moltke, i Aviserne havde indkaldet dem som kunde give Oplysning om, af hvem det fundne Cadaver var. Denne Jndkaldelse forvoldte, at Overdick og Petersen besluttede at skyde sig; men førend de udførte denne Beslutning, forfattede Overdick en skrivtlig Forklaring om det Hel og deri anførste, at de havde til Hensigt at tage et Par Pistoler, en Lieutenant tilhørende, for dermed paa Stedet, hvor Schojan var lagt, at skyde sig, samt anmodede om, at de for Opdagelsen af hvem det fundne Cadaver var, udlovede 200 Rd., maatte tilfalde ham, og deraf hans Gjeld betales, og Resten tilfalde hans Arvinger. J en Efterskrivt anførte han, at de ikke havde kunnet faae de ommeldte Pistoler, og derfor maatte skyde sig med deres Geværer. De skjød sig derpaa i deres Seng paa een og samme Tid. Den skrivtlige Forklaring, fandtes efter deres Død vedlagt det omtalte Stykke af Schojans Hjerneskal, som et Beviis for Forklaringens Rigtighed.
Odense Adresse-Contoirs Efterretninger, 1811-09-10
Den 18 f. M. erholdte 3 Fanger i Stege Tugthuus deres Frihed. Directeuren for denne Stiftelse, Hr. Major og Ridder, d'Auchamp, hvis ivrigste Bestræbelser gaae ud paa at gjøre Tugt og Forbedringshuset til et virkeligt Forbedringshuus, ønskede ved en religiøs høitidelig Handling at gjøre denne Dag uforglemmelig for de Løsladte, og forkyndte dem, efterat de ved Skriftemaal vare forberedte til Deeltagelse i den hellige Radveres Nydelse, deres Frihed.
Odense Adresse-Contoirs Efterretninger, 1811-09-10
Den 4 dennes døde den fortjente Etatsraad Friederich de Coninck i Kjøbenhavn.
Odense Adresse-Contoirs Efterretninger, 1811-09-10
Den 6 d. solgtes Hamborg Banko paa Kbhvns Børs til8391. S. og 845 k. S.
Odense Adresse-Contoirs Efterretninger, 1811-09-10
Vacancer under det danske Kancellie: Rudkjøbing og Schrøbeløv Sognekald paa Langeland, 473 Rd.; hedensted og Dalbye Sognekald i Aarhuus Stift, 26. Rd. -
Odense Adresse-Contoirs Efterretninger, 1811-09-10
Avertissements. De indtrufne Tilfælde, at fremmede Jagtelskere H. R. komme uadspurgt i Hobetal paa vore Marker med Hunde, som kyser, løsriver og iblant ganske bortjager vore tøirede Kreature, men især Faar, som vi aldrig se mere, aftvinge os 2 Byebeboere Kullerup og Refsvindinge i Nærheden af Nyborg, som næsten alle ere Selveiere, eller og have Jagten forpagtet af Kongen, at advare disse uberettigede selvraadige Skytter fra denne uforsvarlige Frækhed, samt at de uden Skaansel herefter blive anholdte, Bøsserne stetagne, med Fordring af 50 Rdlrs. Straf som Krybeskytte, og om noget Vildt fældes, 400 Rd. for en Hare, 200 Rd. for en And, Agerhøne, Valdsneppe eller deslige; ligesom de medbringende Jagthunde paa Stedet vorde ihielskudte, alt efter Jagt forordningen af 18 April 1732. Det bekjendtgjøres hermed foreløbig til Liebhaveres NB. Efterretning, at sidst i denne eller først i næste Maaned agtes bortsolgt ved offentlig Auction paa Hovedgaarden Jerstrup pr. Bogense 2 Stykker Fede Sviin samt nogle og 30 Stykker gode opfedede Foraarsgrise, som ere tjenlige til at slagte strax. Dagen og Tiden naar Auctionen skal holdes bliver af Auctions=Direkteuren nærmere i disse Aviser bekjendtgjort. Jerstrup den 9 September 1811. saaledes lydende: J Følge Hans Kongelige Majestæts allernaadigste Bevilling, Vi Frederik den Sjette, af Guds Naade Konge til Danmark og Norge, de Venders og Gothers, Hertug udi Slesvig, Holsteen, Stormarn, Ditmarsken og Oldenborg, gjøre vitterligt: at Vi efter Herredsfoged for Sunds og Gudme Herreder, Peter Horrebow Ratenburg, af Svendborg Kjøbstæd udi Vort Land Fyen, hans herom allerunderdanigst gjorte Ansøgning og Begjering, allernaadigst have bevilget og tilladt, saaog hermed bevilge og tillade, at han, som Skifteforvalter i Stervboet efter Wibeche Marie Oberstlieutenantinde de Sehested fød Pultz ved Proklama sub poena præclusi et perpetui silentii med Aar og Dags Varsel i den danske Statstidende, Adressecontoiret Efterretninger, samt den altonaiske Merkur 3de Gange efter hinanden maae indkalde alle dem, som formene sig at have Noget at fordre i bemeldte Stervboe, med deres Paastand at fremkomme, og saadant deres havende Krav inden foreskrevne TidsForløb for ham som Skifteforvalter at anmelde og beviisliggjøre. og skal saadan Jndkaldelse i Aviserne ansees og være lige saa gyldig som om den var skeet ved Proklama efter Loven; dog skal denne Vor allernaadigste Bevilling, foruden ved Underretten, ogsaa læ sees for Vor Lands=Overret samt Hof= og Stadsret i Kjøbenhavn. Hvorefter de Vedkommende sig allerunderdanigst have at rette og for Skade at tage vare. Givet i Vor Kongelige Residentsstad Kjøbenhavn den 11 Maj 1811. Under Vort Kongelige Segl. (L. S.)
Odense Adresse-Contoirs Efterretninger, 1811-09-10
Efter Hans Kongelige Majestæts allernaadigste Befaling, Kaas. Cold. Knudsen. Bülow. Monrad. Berner. Lassen. Dræbye.
Odense Adresse-Contoirs Efterretninger, 1811-09-10
Bevilling for Herredsfoged Ratenburg i Svendborg til ved Proklama i Aviserne at indkalde Kreditorer i Stervboet efter afdøde Oberstlieutenantinde Wibeche Marie de Sehested fød Pulz paa Brocholm. Allerunderdanigst læst inden Sunds Gudme Herredsting Tors dagen den 16 Mai 1811 testerer Ratenburg. Og ligesaa allerunderdanigst protocolleret af P. Bager. Allerunderdanigst læst i den Kongelige Lands=Overret samt Hof= og Stadsret i Kjøbenhavn, og protocolleret Mandagen den 20 Mai 1811. Borch. indkaldes herved alle de, som formene sig at have nogen Fordring paa ovenmeldte afgangne Frue Oberstlieutenantinde Wibeche Marie de Sehesteds Stervboe sub poena præclusi et perpetui silentii med Aar og Dags Varsel, efterat dette 3de Gange er bekjendtgjort i de befalede offentlige Tidender, med deres Paastand at fremkomme, og saadant deres havende Krav inden foreskrevne Tids Forløb for mig som Skifteforvalter. at anmelde og beviisliggjøre. Svendborg den 12 Juli 1811. Ratenburg. Endskjønt det ikke er at formode at flere Kredi= eller Debitorer, findes til afdøde Hr. Provst Schurmanns Stervboe end dem deri allerede have meldt sig, saa bekjendtgjøres dog herved at Skiftet atter bliver foretaget paa Rudkjøbing Raadstue den 1 October førstkommende og om muelig samme Dag sluttet. Til hvilken Ende Enhver indkaldes, der endnu maatte have noget at erindre herved, og i Særdeleshed de Debitorer, som endnu ikke have indfundet sig med hvad de skylde til Boet, hvilke samtligen hertil have at melde dem inden bemeldte Tid, i Fald de vil undgaae al videre ubehagelighed. Langelands Herreders Kontoir den 27 Juli 1811. Herholdt.
Odense Adresse-Contoirs Efterretninger, 1811-09-10
Arvingerne saavelsom Kredi= og Debitorer i Stervboet efter den i Snøde Præstegaard her paa Landet for nogen Tid siden ved Døden afgangne Kandidatus Theol. Wisbech indkaldes herved til at melde dem for undertegnede Skifteforvalter inden den i Anordningerne bestemte Tid. Langelands Herreders Kontoir den 27 Juli 1811. Herholdt.
Odense Adresse-Contoirs Efterretninger, 1811-09-10
Omendskjønt jeg aldeles ikke formoder, at min den 15 Jul sidstl. afgangne sal. Mand, Hr. Niels Rudolph Suhr, Provst i Langelands Nørre Herred, samt Sognepræst for Rudkjøbing, og Schrøbelew Menigheder, haver efterladt sig nogen mig ubekjendt Gjeld; saa undlader jeg ikke med 6 og 12 Ugers Varsel, fra Dato, at indkalde alle De, som for Credit og Debit, hans Embede angaaende, eller privat maatte have staaet i uafgjort Mellemværende med den sal. Afdøde, at vilde behagelig møde hos mig inden forbemeldte Tids Forløb til Afgjørelse for hvad i saa Henseende endnu maatte henstaae. Rudkjøbing den 3 August 1811. Hoffmann, Lovise Suhr. som antagen Laugværge. født Friborg.
Odense Adresse-Contoirs Efterretninger, 1811-09-10
Kredi= og Debitorer efter afdøde Tjenestepige Else Andersdatter paa Aalykkegaard under Odense Amt og Herred i Fyen indkaldes herved med 6 og 12 Ugers Varsel, de første for at anmelde og bevise deres lovlige Fordringer, og sidste for at betale hvad de til Stervboet enten af Vare eller Peng maatte være skyldige. Aalykkegaard den 29 Juli 1811. M. Leth.
Odense Adresse-Contoirs Efterretninger, 1811-09-10
En Reisende er paa Touren fra Kiøbenhavn Løverdagen den 17 August frakommen en sort Læder=Vadsæk, hvori nogle Skoe og Børnetøi m. m., samt en blaae Papirs Æske, hvori en Damehat og noget Pynt; hvilke Sager forma dentlig ere forglemte enten paa en af Gjæstgivergaardene eller i en af Vognmandsvognene. Den, som maatte antræffe bemeldte Vadsæk og Æske, anmodes at anmelde det paa Postcomtoiret i Assens, som udbetaler en passende Douceur, om forlanges.
Odense Adresse-Contoirs Efterretninger, 1811-09-10
meget god og reen Sædenvede kan strax nekammes naar man snarest mueligen desangaaende melder sig i Skjellerup Præstegaard.
Odense Adresse-Contoirs Efterretninger, 1811-09-10
En gl. brostfældig Eege-Skibsjolle er for tørt Tilsiden bjerget ved Knudshoved paa Stamhuset Juelsbergs Forstrand. Dens retmæssige Eier ville inden lovbefalet Tid melde sig enten hos S. T. Hr. Lieutenant v. Unzerud paa Knuds hoveds Batterie, eller til Undertegnede, som mod behørig Legitimation og Omkonningers Erstatning udleverer Jollen. Juelsberg pr. Nyborg den 15 Aug. 1811. Fog, Forvalter.
Odense Adresse-Contoirs Efterretninger, 1811-09-10
Det bekjendtgjøres at der næstkommende Onsdag d. 18 Septbr. bliver holdt Auction ved Odense Kanal over de i samme staaende, Rør. Auctionen begynder Kl. 10 ved den saakaldte Kokke løkke paa Næsbyehoveds Mølles Grund. Odense den 9 September 1811. F. A. Falde.
Odense Adresse-Contoirs Efterretninger, 1811-09-13
Krigs-Efterretninger. (Af Hamb. Korrespd. og Altona Merkur.
Odense Adresse-Contoirs Efterretninger, 1811-09-13
Af nye Depescher fra Lord Wellington til 1 August seer man, at Marskal Marmont fra Merida er marscheret lige til Almara; sen Flekke ved Tajo) hvor der endnu komme flere Divisioner fra Truxillo. Hans Herlighed har derimod ganske sat sin Armee over paa venstre Tajøbred og finder det tjenligst at lade den kantonnere i Neder Beyra istedetfor i Alentejo. Den Frygt, som iøvrigt Breve af 4 August opvakte i London, at Wellington skulde være syg og for sin Helbreds Skyld. ventedes til Lissabon, forsvinder igjen, da han endnu ikke er kommen dertil.
Odense Adresse-Contoirs Efterretninger, 1811-09-13
Den franske Kontreadmiral Lacrosse har indberettet Marine-Ministeren den ubehagelige Efterretning, at 2 Engelske Fregatter under Fransk Flag og Franske Signaler den 24 August om Aftenen have sneget sig i Grønde paa Rheden ved Royan og der entret og borttaget Briggen, Traser, som imidlertid, da den mærkede Vildfarelsen, gjorde levende Modstand. Ogsaa Korvetten Pluvier var i Fare, men slap ved at trække sig hurtig tilbage til Royan. Admiralen undrer sig med Grund over, at man ikke paa Skrog og Tiltakling kjendte de fjendtlige Skibe og lode dem ligge 12 Timer paa Ankerpladsen uden at bryde sig om nøiere Oplysning.
Odense Adresse-Contoirs Efterretninger, 1811-09-13
For at høitideligholde Admindelsen af RuschtschuksJndtagelse lader Storherren Brødets Priis nedsætte en Fjerdedeel; selv udsatte Storviziren sig ved sin Tapperhed, i denne Dyst saameget, at en Kanonkugle streifede ham let paa Hoften. Den forrige Reis-Effendi (Storkantslev og Statssekretair) Jussuf Pascha i Storvizirens Leier forviist til Rhodus og hans Formue, omtrent 25000 Punge (over 12 Millioner) hjemfalden til Statskassen.
Odense Adresse-Contoirs Efterretninger, 1811-09-13
J de forskjellige Selskaber, som høitideligholdte den Amerikanske Uafhængigheds Fest, viiste Foderalisterne, skjønt de i adskillige Punkter ikke stemme med deres Landsmænd, samme Enthusiasme i Henseende til en Søemagts Oprettelse og Flagets Beskyttelse. Ved følgende af de udbragte Skaaler, Gid Flotillen snart frembringe Skibe paa 30, 60 og 74 Kanoner, gjør Monitøren den Anmærkning: ja 30 Linieskibe og 30 Fregatter ville gjøre Amerika agtet og koste dens Handel mindre, end alle de Hindringer, som Engelland nu lægger i Veien for samme, enhver ægte Amerikaner maae enten opofre Alt for dette høie Formaal eller høie Rakken under samme Aag, som før 1778.
Odense Adresse-Contoirs Efterretninger, 1811-09-13
Blandede Efterretninger.
Odense Adresse-Contoirs Efterretninger, 1811-09-13
(Af ovennævnte Blade.) Frankerig. Keiserinden ventes med det første til Brussel, og man haaber Hs. Maj. vil nogen Tid opholde sig der. J Rotterdam holdes og adskillige Privathuse i Beredskab til at huse de Personer af Distinktion, som ventes dertil med Keiseren.
Odense Adresse-Contoirs Efterretninger, 1811-09-13
J Schelde Departementet maae for Fremtiden ingen mere begraves i Kirkerne. Under Straf af 1000 Franes maae i Hanse Departementerne Jngen sælge eller fabrikere Spillekort uden foregaaende Deklaration; ligeledes fastsætter Loven Straf fra 100 til 1000 Franes for Entreprenører af offentlige Kjørseler, hvis de ikke inden 3 Dage fra 5 Septbr. indgive Deklaration om de dertil brugende Kjøretøier, hvorhos disse med Tilbehør konfiskeres.
Odense Adresse-Contoirs Efterretninger, 1811-09-13
Af de 1165 Konskriberede fra Elbmundingernes Departement skal Arrondissementet Hamborg stille 432, Lybek 228, Lyneborg 206 og Stade 299. Staden og Kommunen Hamborg tilligemed Arrondissementet faaer 9 Fredsdommere.
Odense Adresse-Contoirs Efterretninger, 1811-09-13
I Holland har man i Zudersøen fanget en 36 Fod lang ung Hvalfisk, som veiede 17000 Pd. Engelland. Kongen har nylig igjen havt et Anfald af sit besynderlige Raserie, under hvilket H. Maj. snakkede 22 Timer i Rad. Slig en Paropysme har naturligviis hver Gang den yderste Mathed i Følge.
Odense Adresse-Contoirs Efterretninger, 1811-09-13
Efter Regjerings-Herolden meddeler Monitøren den Stakkels Madame Guindes sørgelig Endeligt. J en høi Alder og efter at have sin hele Levetid havt en vægtig Jndflydelse paa Engellands Magt og Handelsflor, blev dens Kræfter paa en utaknemmelig Maade bortødlede af de nuværende Ministre paa alskens Udsvævelser og donquixotiske Bedrifter, og hendes Hjerte brast af Sorg over Krigen i Spanien og Portugal. Hendes Eftermand Hr. Papir repræsenterer paa en plump Maade i sin pialtede Uniform, hiin Sydamerikas glimrende, forføriske Datter, og er allerede saa svag og fattig, at hans indvortes Værd ikke gielder en Pence.
Odense Adresse-Contoirs Efterretninger, 1811-09-13
Tydskland. Da Keisermoderen holdt sit Indtog i Cassel, gjorde den som Hoved for Opstanden 1809 fængslede Hr. von Marlsburgs Kone og Datter Knæfald for Hs. Keiserl. Høihed og overrakte et Bønskrivt for hans Benaadelse, hvilken ogsaa paa hendes mægtige Forbønudvirkedes, og for end mere at lægge sin sønlige Kjerlighed og Høiagtelse for Hs. Keiserl. Høihed for Dagen, benaadede Kongen ligeledes Dhrr. Spiegel og Martin, der vare dømte for lige Forbrydelse.
Odense Adresse-Contoirs Efterretninger, 1811-09-13
En Koureer fra den nordamerikanske Minister ved det danske Hof er den 2 Septbr. passeret gjennem Frankfurt til Paris.
Odense Adresse-Contoirs Efterretninger, 1811-09-13
Preussen. Den 29 August overrakte den svenske Baron v. Taube i en egen Audients Hs. Maj. Seralphiner-Ordenen for Kronprindsen; som et gjensidigt Venskabs=Beviis lader Kongen ved sin Gesandt i Stokholm, Hs. svenske Majestæt overrække den sorte og røde Ørne Orden for Prinds Oskar.
Odense Adresse-Contoirs Efterretninger, 1811-09-13
Jtalien. Uagtet Handelen noget er standset befinder Over-Jtalien sig i en blomstrende Forfatning, har 6 1/2 Million Jndvaanere og indbringer aarlig 232 Millioner Franes. Malland, Hovedstaden i dette skjønne Rige, har bragt sin Folkemængde fra 120000 til 140000 Jndbyggere. Snart staaer den uhyre Domkirke, dette med en Mængde gjennembrudte Spire og 5000 Statuer udzirede Marmorbierg, fuldført. Her bygges og en prægtig Triumfrue paa 4 Fod tykke og 36 Fod høie Marmorsøiler, der vil koste 5 Millioner; ligeledes opføres snart en Arena, en Mellemting mellem Amphitheater og Cirkus, hvor 30000 Mennesker kunne rummes, og overalt reise sig Konstens varige Mindemærker til Stadens Forskjønnelse.
Odense Adresse-Contoirs Efterretninger, 1811-09-13
Rusland. Et Exempel paa, med hvilken Forkjerlighed Mennesket hænger ved den Plet, hvor det er født gav en nylig afdød Rekrut i Jmene. J sin Randsehavde han en lille Pose med Jord fra det fædrene Huus, som han døende trykte til sit Hjerte og bad sin Kammerad efter sin Død at lægge det under sit Hoved, for at kunne hvile paa Jord fra sit Fødested.
Odense Adresse-Contoirs Efterretninger, 1811-09-13
J Smolensk døde for kort Tid siden 3 meget gamle Mennesker, hvoraf den ene var 120, den anden 110 og den 3die 101 Aar gammel.
Odense Adresse-Contoirs Efterretninger, 1811-09-13
Sverrig. Det er en Kjøbmand, som er dømt til at pidskes med 40 Par Riis og 1 Aars Fæstningsstraf, fordi han ophidsede Folket ved det Fersenske Mord; er Anden til at miske Livet, for at have forgrebet sig paa den høistkommanderende Militair=Person, en Skuespiller L. slipper med at sidde 20 Dage paa Vand og Brød &c.
Odense Adresse-Contoirs Efterretninger, 1811-09-13
Lynilden slog for nogen Tid siden ned i en Kirke i Nærheden af Gothenborg, da just 600 Mennesker vare samlede, hvoraf 3 døde paa Stedet og over 100 tabte Samlingen. Disse klagede alle over Hovedpine og brændende Smerter i Yderlemmerne. Klæderne vare paa Mang enten reent i Laser eller fulde af smaae Huller og lugtede stærkt af Svovl. Samme Dag ihjelsloges endnu en Mand af Lynet.
Odense Adresse-Contoirs Efterretninger, 1811-09-13
Indenlandske Efterretninger. (Af Statstid., Dagen, Kbhvns. N. Skilderie, de Jydske Aviser, Altona Merkur og Udgiveren.)
Odense Adresse-Contoirs Efterretninger, 1811-09-13
Endelig er nu den fordærvelige og for det Almindelige saa skadelige Landprang, under 14 f. M., al deles bleverforbudt over hele Kongeriget Norge. Hs. Durchl. Vicestatholderen siger i sin i denne Anledning udstædte Bekjendtgjørelse: at da der daglig høres Klager over den paa Landet overhaandtagende Land= og Forprang og Fødemidlernes daglige Stigen i forhen ukjendte Priser, og da han alt mere og mer har sporet de uheldige Følger, som forvoldes ved saadan Omflakken paa Landet af reisende Handlende, af hvem Kjøbmanden derefter i dyre Domme kjøber disse Vare, efterat de ofte alt ergangne igjennem flere Prangeres Hænder, som saaledes berige sig paa hele Samqvemmets Bekostning - saa har han fundet det nødvendigt, at forbyde al Salg og Opkjøb af Korn- og Fedevare paa Landet over hele Riget, under Mulkt af Varenes Værdie paa Sælgerens og Konfiskation af Varene paa Kjøberens Side; hvilke Mulkter, saavelsom de for de konfiskerede Vare ved Auction udbragte Summer, skulle tilfalde det Sogns Fattigvæsen, hvori Anholdelsen skeer, eller anvendes til Hielp til Bøigdemagasiners Anlæg o. s. v.